PATVIRTINTA

Akmenės rajono paramos šeimai

 centro direktoriaus

2020 m. sausio 27d. įsakymu Nr. V-67

**NEREIKALINGO ARBA NETINKAMO (NEGALIMO) NAUDOTI VALSTYBEI IR AKMENĖS RAJONO SAVIVALDYBEI NUOSAVYBĖS TEISE PRIKLAUSANČIO AKMENĖS RAJONO PARAMOS ŠEIMAI CENTRO PATIKĖJIMO TEISE VALDOMO TURTO PARDAVIMO VIEŠUOSE PREKIŲ AUKCIONUOSE TAISYKLĖS**

**I. BENDROJI DALIS**

1. Nereikalingo arba netinkamo (negalimo) naudoti valstybei ir Akmenės rajono savivaldybės nuosavybės teise priklausančio Akmenės rajono paramos šeimai centro patikėjimo teise valdomo turto pardavimo viešuose prekių aukcionuosetaisyklėse (toliau – taisyklės) nustatoma viešųjų prekių aukcionų (toliau – aukcionas) organizavimo Akmenės rajono paramos šeimai centro būdai ir vykdymas, įskaitant aukciono paskelbimą, parengiamuosius darbus, ir atsiskaitymą už aukciono rengimą ir jame nupirktą turtą.

2. Taisyklėse naudojamos sąvokos atitinka Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir Nereikalingo arba netinkamo (negalimo) naudoti valstybės ir savivaldybių turto pardavimo viešuosiuose prekių aukcionuose tvarkos apraše (toliau – aprašas), patvirtintame Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuosiuose prekių aukcionuose tvarkos aprašo patvirtinimo“, naudojamas sąvokas.

3. Taisyklių nuostatos taikomos ir elektroniniam aukcionui, ir tiesioginiam aukcionui, vartojama sąvoka „aukcionas“.

4. Aukcione dalyvauti gali fiziniai asmenys, juridiniai asmenys, kitos organizacijos, taip pat juridinių asmenų ar kitų organizacijų filialai ir atstovybės.

5. Jeigu turtas nebuvo parduotas aukcione, jis gali būti naudojamas kitu Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatytu būdu, nurašomas arba parduodamas pakartotiniame aukcione, sumažinus pradinę pardavimo kainą ne daugiau kaip 30 procentų ankstesniame aukcione nustatytos pradinės pardavimo kainos, o pradedant ketvirtuoju aukcionu – ne daugiau kaip 50 procentų ankstesniame aukcione nustatytos pradinės pardavimo kainos. Pakartotinių aukcionų skaičius neribojamas.

6. Aukcione gali būti neparduodamas turtas, kurio rinkos vertė yra mažesnė už aukciono organizavimo išlaidas.

**II. AUKCIONO RENGĖJAS**

7. Tiesioginį aukcioną rengia Akmenės rajono paramos šeimai centro direktoriaus įsakymu sudaryta pripažinto nereikalingu arba netinkamu (negalimu) naudoti turto pardavimo viešuose prekių aukcionuose organizavimui ir vykdymui komisija (toliau – aukciono organizavimo ir vykdymo komisija) arba viešuosius pirkimus reguliuojančių teisės aktų nustatyta tvarka parinktas Lietuvos Respublikoje įsteigtas juridinis asmuo, kitoje Europos Sąjungos valstybėje narėje ar kitoje Europos ekonominės erdvės valstybėje įsteigtas juridinis asmuo, kita organizacija arba šiose valstybėse įsteigto juridinio asmens, kitos organizacijos padalinys. Elektroninis aukcionas rengiamas per valstybės įmonės Registrų centro administruojamą informacinę sistemą. Su viešųjų pirkimų nustatyta tvarka parinktu aukciono rengėju turi būti sudaryta pavedimo sutartis ir atsiskaitoma sutartyje nurodyta tvarka.

8. Aukciono organizavimo ir vykdymo komisiją turi sudaryti ne mažiau kaip trys asmenys. Aukciono organizavimo ir vykdymo komisijai vadovauja aukciono vedėjas.

9. Aukcionas organizuojamas ir vykdomas pagal šias aukciono taisykles.

**III. AUKCIONO SKELBIMAS**

10. Apie rengiamą aukcioną Akmenės rajono paramos šeimai centras turi ne vėliau kaip prieš 15 kalendorinių dienų iki aukciono pradžios paskelbti internetinėje svetainėje www.akmenesvaikai.lt ir bent viename iš nacionalinių Lietuvos Respublikos dienraščių, o prireikus – ir kitose visuomenės informavimo priemonėse. Jeigu aukcioną rengia ne Akmenės rajono paramos šeimai centras, ši informacija taip pat gali būti skelbiama internetinėje svetainėje www.akmenesvaikai.lt .

11. Skelbime apie aukcioną turi būti nurodyta:

11.1. turto valdytojas;

11.2. aukciono rengėjas, jeigu aukcioną rengia ne turto valdytojas;

11.3. informacija apie parduodamą turtą:

11.3.1. pavadinimas,

11.3.2. pagaminimo metai,

11.3.3. techniniai duomenys,

11.3.4. ar parduodamas turtas yra sertifikuotas, jeigu pagal teisės aktų reikalavimus atitikties sertifikatas privalomas,

11.3.5. ar parduodamas turtas yra registruotas kuriame nors iš valstybės registrų, jeigu pagal teisės aktų reikalavimus registruoti privaloma,

11.3.6. pradinė pardavimo kaina,

11.3.7. minimalus kainos didinimo intervalas,

11.3.8. trečiųjų asmenų teisės į parduodamą turtą;

11.4. aukciono dalyvių registravimo, asmens duomenų patvirtinimo tvarka, vieta, data ir laikas;

11.5. aukciono vykdymo būdas, vieta ir laikas (tiesioginio aukciono pradžios data, laikas (valanda, minutė), elektroninio aukciono – jam vykdyti skirtos interneto svetainės adresas, pradžios ir pabaigos data ir laikas (valanda, minutė); pakartotinio aukciono vieta ir laikas (po 5 kalendorinių dienų), jis bus vykdomas neįvykus pirmajam aukcionui.

11.6. aukciono rengėjo paskirto kontaktinio asmens vardas ir pavardė, pareigos, adresas, telefono numeris ir elektroninio pašto adresas, jeigu jis jį turi;

11.7. parduodamo turto apžiūros vieta, data ir laikas;

11.8. informacija apie bendros ūkinės paskirties atskirų parduodamo turto vienetų, sudarančių neparduotą turtinį kompleksą, pardavimą tame pačiame tiesioginiame aukcione, jeigu taip nusprendė Akmenės rajono paramos šeimai centro sudaryta komisija;

11.9. atsiskaitymo už aukcione nupirktą turto objektą tvarka ir terminas.

**IV. PARENGIAMIEJI DARBAI**

12. Aukciono vykdymo būdą parenka aukciono organizavimo ir vykdymo komisija, atsižvelgdama į aukciono rengėjo paslaugos kainą ir technines galimybes.

13. Parduodamo turto pradinę pardavimo kainą nustato aukciono organizavimo ir vykdymo komisija. Parduodamo turto pradinė pardavimo kaina nustatoma atsižvelgiant į buhalterinės apskaitos dokumentuose nurodytą jo įsigijimo (pasigaminimo) savikainą ir rinkos vertę. Parduodamas turtas, kurio įsigijimo (pasigaminimo) savikaina yra didesnė negu 14 481,00 (Keturiolika tūkstančių keturi šimtai aštuoniasdešimt vienas) euras ar dėl kurio pradinės pardavimo kainos nesutaria aukciono organizavimo ir vykdymo komisijos nariai, vertinamas Lietuvos Respublikos turto ir verslo vertinimo pagrindų įstatymo nustatyta tvarka.

14. Bendros ūkinės paskirties atskiri parduodamo turto vienetai gali būti jungiami į parduodamą turtinį kompleksą, jeigu taip nusprendžia aukciono organizavimo ir vykdymo komisija ir parduodamas turtinis kompleksas turi didesnę vertę negu atskiri parduodamo turto vienetai. Kai aprašo nuostatos taikomos ir parduodamo turto vienetui, ir parduodamam turtiniam kompleksui, vartojama sąvoka „turto objektas“.

15. Aukciono organizavimo ir vykdymo komisija taip pat priima sprendimą dėl į neparduotą turtinį kompleksą sujungtų bendros ūkinės paskirties atskirų parduodamo turto vienetų:

15.1. pardavimo kiekvieno atskirai tame pačiame tiesioginiame aukcione;

15.2. jungimo į parduodamą turtinį kompleksą pakartotiniame aukcione.

16. Prieš aukcioną rengiama parduodamo turto apžiūra, kuri turi trukti ne mažiau kaip 3 dienas. Parduodamo turto apžiūroje turi teisę dalyvauti kiekvienas pageidaujantis asmuo.

**V. AUKCIONO VYKDYMAS**

17. Tiesioginis aukcionas vyksta Akmenės rajono paramos šeimai centro patalpose, skelbime nurodytoje vietoje. Aukcioną vykdo ir įformina aukciono organizavimo ir vykdymo komisija.

18. Aukcionas gali būti vykdomas, jeigu jame įsiregistravo ne mažiau kaip 2 aukciono dalyviai.

19. Asmuo, registruojamas aukciono dalyviu, registruodamasis aukciono dalyviu, nurodo asmens duomenis, adresą ar elektroninio pašto adresą, kuriuo jam būtų pranešama, jeigu jis būtų pripažintas aukciono laimėtoju. Registruojant tiesioginio aukciono dalyvį, jam išduodamas tiesioginio aukciono dalyvio bilietas (taisyklių 1 priedas, kuriame įrašytas tiesioginio aukciono dalyvio numeris. Dalyvio bilietas išduodamas asmeniui, pateikusiam asmens tapatybę patvirtinantį dokumentą. Komisijos narys, registruodamas asmenį aukciono dalyviu, pildo Tiesioginio aukciono dalyvių registracijos sąrašą (taisyklių 2 priedas).

20. Aukciono rengėjas aukciono dalyvių asmens duomenis tretiesiems asmenims atskleisti gali tik asmens duomenų apsaugą reguliuojančių teisės aktų nustatytais atvejais.

21. Prieš pradedant kiekvieno parduodamo turto objekto aukcioną, aukciono dalyviams turi būti pranešamas parduodamo turto objekto pavadinimas, jeigu yra galimybė, parodoma nuotrauka, pranešama pradinė pardavimo kaina ir minimalus kainos didinimo intervalas. Minimalus kainos didinimo intervalas turi būti ne mažesnis kaip 1 procentas pradinės pardavimo kainos.

22. Pirmoji aukciono dalyvių siūloma kaina turi būti ne mažesnė už pradinę pardavimo kainą. Kiekvieno kito aukciono dalyvio siūloma kaina turi būti ne mažesnė už prieš tai pasiūlytą kainą, padidintą ne mažiau kaip minimaliu kainos didinimo intervalu.

23. Tiesioginio aukciono dalyvis, ketinantis įsigyti turto objektą, siūlo kainą, atitinkančią šių taisyklių 21 punkte nustatytus reikalavimus, ją garsiai paskelbdamas ir pakeldamas tiesioginio aukciono dalyvio bilietą su įrašytu tiesioginio aukciono dalyvio numeriu, nukreiptu į tiesioginio aukciono vedėjo pusę.

24. Tiesioginio aukciono vedėjas pakartoja kiekvieną pasiūlytą kainą ir ją pasiūliusio tiesioginio aukciono dalyvio numerį.

25. Jeigu nė vienas tiesioginio aukciono dalyvis nesiūlo didesnės kainos, tiesioginio aukciono vedėjas kas 5 sekundes dar tris kartus pakartoja paskutinę pasiūlytą kainą, skelbdamas pakartojimų skaičių. Nuskambėjus trečiajam pakartojimui, tiesioginio aukciono vedėjas plaktuko dūžiu patvirtina ir paskelbia, kad šis parduodamas turto objektas parduotas už paskutinę paskelbtą kainą.

26. Tiesioginio aukciono laimėtojas privalo parodyti tiesioginio aukciono vedėjui tiesioginio aukciono dalyvio bilietą. Aukciono laimėtojo pasiūlyta kaina įrašoma į Viešo prekių tiesioginio aukciono vedėjo registrą (taisyklių 3 priedas).

27. Pasibaigus vieno turto objekto aukcionui, ta pačia tvarka parduodamas kitas turto objektas.

28. Kiekvienas tiesioginiame aukcione neparduotą turtinį kompleksą sudarantis turto vienetas gali būti parduodamas tame pačiame tiesioginiame aukcione, jeigu tai buvo nurodyta skelbime apie aukcioną ir turto valdytojo sudaryta komisija nustatė kiekvieno turto vieneto pradinę pardavimo kainą.

29. Aukciono dalyvis, pasiūlęs didžiausią kainą iki pasibaigiant parduodamo turto objekto aukcionui, pripažįstamas šio parduodamo turto objekto aukciono laimėtoju, o paskutinė pasiūlyta kaina yra parduodamo turto objekto pardavimo kaina. Aukciono rengėjas aukciono laimėtoją ne vėliau kaip kitą darbo dieną po aukciono pabaigos registruotu laišku ar elektroniniu laišku, pasirašytu teisinę galią turinčiu elektroniniu parašu, informuoja apie tai, jam taip pat pranešama apie atsiskaitymo už nupirktą turto objektą tvarką ir terminus, nupirkto turto objekto atsiėmimo vietą, tvarką ir terminus ir pateikiami duomenys mokėjimo pavedimui suformuoti. Jei aukciono laimėtojas pageidauja gauti šiame punkte nurodytą pranešimą po aukciono tiesiogiai, informacija parengiama ir įteikiama aukciono laimėtojui pasirašytinai tą pačią dieną po aukciono.

30. Laikoma, kad turto objektas neparduotas aukcione, jeigu aukcionas neįvyksta, nes jame įsiregistravo mažiau kaip 2 aukciono dalyviai, arba jeigu įvykus aukcionui nė vienas aukciono dalyvis nepasiūlo kainos, lygios ar didesnės už pradinę turto objekto pardavimo kainą.

31. Jeigu yra techninių galimybių, sudaromos sąlygos žiūrovo teisėmis stebėti aukcioną to pageidaujantiems asmenims: tiesioginį aukcioną – dalyvaujant tiesioginio aukciono vykdymo vietoje, elektroninį aukcioną – prisijungus prie elektroninio aukciono svetainės.

32. Viešo prekių tiesioginio aukciono vedėjo registrą (taisyklių 3 priedas) veda tiesioginio aukciono vedėjas. Kitą darbo dieną po tiesioginio aukciono pabaigos Viešo prekių tiesioginio aukciono vedėjo registras perduodamas Akmenės rajono paramos šeimai centro direktoriui.

33. Elektroniniai aukcionai vykdomi naudojant interneto ryšį ir pritaikytus galinius telekomunikacijų įrenginius aukciono rengėjo paskirtoje ir skelbime apie aukcioną nurodytoje elektroninio aukciono svetainėje.

34. Registruodamasis elektroninio aukciono dalyviu, asmuo tapatybę gali patvirtinti naudodamasis elektroniniu parašu, internetinės bankininkystės teikiamomis galimybėmis ar kitu su elektroninio aukciono rengėju sutartu būdu.

35. Asmeniui, registruojamam elektroninio aukciono dalyviu, suteikiamas prisijungimo prie informacinės sistemos elektroninio aukciono dalyvio teisėmis slaptažodis.

36. Elektroninio aukciono dalyvis kainą už turto objektą, kuri turi atitikti aprašo 21 punkto reikalavimus, gali siūlyti jungdamasis prie informacinės sistemos skelbime apie elektroninį aukcioną nurodytu laiku arba naudodamasis informacinės sistemos teikiamomis galimybėmis automatiškai, nurodęs savo siūlomą kainos didinimo intervalą ir maksimalią kainą.

37. Vykstant turto objekto elektroniniam aukcionui, elektroninio aukciono interneto svetainėje iki skelbime apie elektroninį aukcioną nurodytos turto objekto aukciono pabaigos nuolat skelbiama aprašo 20 punkte nurodyta informacija ir didžiausia iki to laiko pasiūlyta kaina.

38. Pasibaigus elektroniniam aukcionui, informacinės sistemos pranešimas apie kiekvieną parduoto turto objektą, jo aukciono laimėtoją ir pardavimo kainą arba apie neįvykusį parduodamo turto objekto aukcioną kitą darbo dieną po elektroninio aukciono pabaigos elektroninio aukciono rengėjo nustatyta tvarka pateikiamas Akmenės rajono paramos šeimai centro direktoriui.

**VI. ATSISKAITYMAS UŽ AUKCIONE PARDUOTĄ TURTĄ**

39. Aukciono laimėtojas už aukcione nupirktą turto objektą atsiskaito per banko įstaigas per 3 darbo dienas nuo aukciono pabaigos, pervedant pinigus į Akmenės rajono paramos šeimai centro sąskaitą.

40. Jeigu per 39 taisyklių punkte nustatytą terminą aukciono laimėtojas neatsiskaito už nupirktą turto objektą, šį turto objektą galima parduoti naujame aukcione. Tokiu atveju turto valdytojas turi teisę įgyvendinti visas aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje.

41. Aukciono organizavimo ir vykdymo komisijos narys, gavęs banko patvirtinimą, kad įmokėta visa turto objekto pardavimo kaina, surašo 2 egzemplioriais Viešame prekių aukcione parduoto turto objekto perdavimo aktą (taisyklių 4 priedas). Jį pasirašo Akmenės rajono paramos šeimai centro direktorius ir aukciono laimėtojas, o aukcione nupirktą turto objektą perduoda Akmenės rajono paramos šeimai centro atsakingas asmuo.

42. Aukciono laimėtojui aukcione nupirktas turto objektas, Viešame prekių aukcione parduoto turto objekto perdavimo aktas ir su šio turto objekto naudojimu susijusi dokumentacija perduodama per 3 darbo dienas nuo atsiskaitymo už nupirktą turto objektą dienos.

43. Viešame prekių aukcione parduoto turto objekto perdavimo aktas yra nuosavybės teisę į jį patvirtinantis dokumentas.

44. Aukciono laimėtojas apmoka aukcione įsigytos transporto priemonės išregistravimo išlaidas išregistruojant transporto priemonę VĮ „Regitra“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono savivaldybei nuosavybės teise priklausančio Akmenės rajono parmos šeimai centro patikėjimo teise valdomo nereikalingo arba netinkamo (negalimo) naudoti turto pardavimo viešuose prekių aukcionuose taisyklių

1 priedas

AKMENĖS RAJONO PARAMOS ŠEIMAI CENTRUI NEREIKALINGO ARBA NETINKAMO (NEGALIMO) NAUDOTI TURTO, PARDUODAMO VIEŠAME AUKCIONE,

DALYVIO BILIETAS Nr.\_\_\_\_

2020 m. \_\_\_\_\_\_\_\_\_\_\_\_\_d.

Perkančiosios įstaigos pavadinimas, rekvizitai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Įmonės kodas, buveinės adresas, elektroninis paštas, telefono Nr.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Perkančio asmens ar jo atstovo duomenys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas , pavardė, adresas, telefono Nr., elektroninis paštas)

Akmenės rajono savivaldybei nuosavybės teise priklausančio Akmenės rajono paramos šeimai centro patikėjimo teise valdomo nereikalingo arba netinkamo (negalimo) naudoti turto pardavimo viešuose prekių aukcionuose taisyklių

2 priedas

**TIESIOGINIO AUKCIONO DALYVIŲ REGISTRACIJOS SĄRAŠAS**

Aukciono vieta \_\_\_\_\_\_\_\_\_\_\_\_\_\_\_\_\_\_\_

Aukciono data \_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Tiesioginio aukciono dalyvio bilietonumeris  | Aukciono dalyvio duomenys | Prekėspavadinimas |
| Vardas, pavardė(juridinio asmens pavadinimas)  | Adresas (buveinė), el. paštas |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Aukciono vedėjas  **\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**

(vardo raidė, pavardė)

**\_\_\_\_\_\_\_\_\_\_\_\_\_\_\_**

Akmenės rajono savivaldybei nuosavybės teise priklausančio Akmenės rajono paramos šeimai centro patikėjimo teise valdomo nereikalingo arba netinkamo (negalimo) naudoti turto pardavimo viešuose prekių aukcionuose taisyklių

3 priedas

**VIEŠO PREKIŲ TIESIOGINIO AUKCIONO VEDĖJO REGISTRAS**

**Nr. \_\_\_\_\_**

|  |
| --- |
| Aukciono vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
| Aukciono data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |  |
| --- | --- | --- | --- |
| Parduodamas turto objektas | Pradinė pardavimo kaina, litais | Aukciono laimėtojo pasiūlyta kaina, litais | Aukciono laimėtojas |
| vardas, pavardė (pavadinimas) | asmens (įmonės) kodas | adresas (buveinė) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Aukciono vedėjas | **\_\_\_\_\_\_\_\_\_\_\_\_\_\_** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (parašas) | (vardo raidė, pavardė) |

**\_\_\_\_\_\_\_\_\_\_\_\_\_\_\_\_**

Akmenės rajono savivaldybei nuosavybės teise priklausančio Akmenės rajono paramos šeimai centro patikėjimo teise valdomo nereikalingo arba netinkamo (negalimo) naudoti turto pardavimo viešuose prekių aukcionuose taisyklių

4 priedas

**VIEŠAME PREKIŲ AUKCIONE PARDUOTO TURTO OBJEKTO PERDAVIMO AKTAS**

20....... m............................................ d. Nr.

..............................................

(sudarymo vieta)

1. Akmenės rajono paramos šeimai centras, kodas Juridinių asmenų registre - 300887060, buveinės adresas: Dvaro g. 15, Agluonų k., Akmenės r. sav.

perduoda, o ,

(laimėtojo arba jo įgalioto asmens vardas, pavardė, asmens kodas)

veikiantis

(juridinio asmens pavadinimas, įmonės kodas)

vardu, pagal 20............ m..................................... d. įgaliojimą Nr. priima nuosavybėn

20........... m................ d. vykusiame viešame Akmenės rajono paramos šeimai centro turto aukcione įsigytą

(perduodamo turto objektas, markė, rodikliai, identifikavimo ir kiti duomenys, reikalingi šiam turtui

registruoti Lietuvos Respublikos įstatymų nustatyta tvarka)

už Eur.

(kaina, už kurią parduotas turtas, žodžiais)

2. Informacija apie parduotą turto objektą:

2.1. ;

(trečiųjų asmenų teisės)

2.2. ;

(atitinkamų valstybės institucijų nustatytos naudojimosi taisyklės (reglamentai)

2.3. ;

(reikalavimai registruoti valstybės registruose)

2.4. .

(dokumentai, reikalaujantys sertifikuoti)

3. Šis aktas yra nuosavybės teisę į įsigytą turto objektą patvirtinantis dokumentas.

PRIDEDAMA:

1. Techninis pasas.

2. Dokumentai, patvirtinantys trečiųjų asmenų teises į parduotą turto objektą.

3. Turto objekto naudojimo taisyklės (reglamentai).

4. Dokumentai, patvirtinantys turto registravimą valstybės registruose.

5. Atitikties sertifikatas.

6. Kiti pateikti dokumentai.

|  |  |  |  |
| --- | --- | --- | --- |
| Direktorius  |  | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | (parašas) | (vardas, pavardė) |
|  |  |  |  |
| Aukciono laimėtojas |  | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  | (parašas) | (vardas, pavardė) |